**LĪGUMS Nr. SKUS 549/18**

**Veidlapu iegāde**

Rīgā, 2018. gada 28.novembrī

**VSIA “Paula Stradiņa klīniskā universitātes slimnīca”** (reģ.Nr.40003457109) kuru saskaņā ar statūtiem un 29.08.2018. valdes lēmumu Nr.81 (protokols Nr.30 p.1) “Par pilnvarojuma (paraksttiesību) piešķiršanu” pārstāv valdes locekle Ilze Kreicberga, turpmāk **-** **Pasūtītājs**, no vienas puses, un

**SIA “ZEMGUS LB”** (reģ.Nr. 40003516972) tā valdes priekšsēdētāja Ervīna Lasmaņa personā, kurš rīkojas saskaņā ar Statūtiem, turpmāk – **Piegādātājs**, no otras puses, katrs atsevišķi saukts Līdzējs, bet abi kopā Līdzēji, pamatojoties uz atklāta konkursa „Veidlapu iegāde” identifikācijas numurs PSKUS 2018/149 (turpmāk – Iepirkums) rezultātiem, noslēdz šādu līgumu (turpmāk – Līgums):

1. **Līguma priekšmets**
   1. Piegādātājs apņemas pārdot un piegādāt Pasūtītājam, bet Pasūtītājs apņemas samaksāt par veidlapu (turpmāk – Preces) piegādi saskaņā ar Līgumā un Līguma pielikumā (turpmāk – Pielikums) norādīto.
   2. Pasūtītājs ir tiesīgs iegādāties tādu Preces daudzumu, kāds nepieciešams tā darbības nodrošināšanai. Pasūtītājam nav pienākums iepirkt precīzi Līgumu pielikumos norādīto katras preču vienības apjomu, taču nepieciešamības gadījumā Piegādātājam līdz Līguma darbības beigām jāpiegādā Preces par cenām, kādas piedāvātās konkursa ietvaros.
2. **Līguma summa un Preču cenas**
   1. Līguma kopējā summa par piegādātajām Precēm bez pievienotās vērtības nodokļa (turpmāk - PVN) ir līdz 100 000,00 EUR (simts tūkstoši *euro*). PVN Piegādātājs aprēķina un iekļauj rēķinos atbilstoši Pievienotās vērtības nodokļa likuma nodokļa procenta likmēm un noteikumiem.
   2. Līguma 1.pielikumā norādītās Preču cenas ietver visus izdevumus un izmaksas, kas saistītas ar Līguma pilnīgu un kvalitatīvu izpildi, tajā skaitā jebkādi piemērojamie nodokļi (izņemot PVN) un nodevas, kā arī visi iespējamie riski, kas saistīti ar tirgus cenu svārstībām, kā arī maketu izstrādes izmaksas. Līguma 1.pielikumā norādītās cenas paliek nemainīgas visā Līguma izpildes laikā.
   3. Puses vienojas, ka Līguma kopējā summa var mainīties un Pasūtītājs var iepirkt Preces par Iepirkuma procedūras cenām līdz 10% vairāk vai mazāk no 2.1.punktā noteiktās summas, ja radusies situācija, ko Pasūtītājs iepriekš nevarēja paredzēt un Piegādātājam pretenziju par šādām izmaiņām nebūs. Šādas Līguma kopējās summas izmaiņas Līdzēji veic parakstot attiecīgu vienošanās protokolu.
3. **Preču piegāde**
   1. Piegādātājs Preces piegādā Pasūtītājam Pilsoņu ielā 13, Rīgā, Latvijā.
   2. Pasūtītājs Preces pasūta pa telefonu vai, izmantojot elektronisko pastu, sazinās ar Līguma 3.9.2.apakšpunktā norādīto Piegādātāja kontaktpersonu. Pasūtītājs nosaka konkrētu Preču pasūtījuma apjomu un piegādes laiku.
   3. Līguma 1.pielikumā norādīto Preču klāsts var mainīties, ne vairāk kā 20% no esošo līgumā iekļauto veidlapu pozīcijām uz jaunām. Līguma 1.pielikumā neiekļauto preču cenas tiek atsevišķi saskaņotas ar Pasūtītāju, nepārsniedzot vidējās tirgus cenas Latvijas Republikā un nemainot Līguma kopējo summu. Preces cenā tiek iekļautas arī maketu izstrādes izmaksas.
   4. Piegādātājs pasūtītās Preces piegādā 5 (piecu) darba dienu laikā no Preču pasūtījuma saņemšanas dienas. Līdzējiem vienojoties var tikt noteikts cits Preču piegādes termiņš.
   5. Piegādātājsnodrošina Preču piegādi un izkraušanu, izmantojot savu transportu un darbaspēku.
   6. Preču rēķinā tiek norādīts piegādātās Preces nosaukums, daudzums, vienas vienības cena, kopējā cena, PVN likme un kopējā cena ar PVN. Preču rēķinā obligāti jānorāda Līguma nosaukums, datums un numurs. Pasūtītājs neapmaksā nepareizi noformētu Preču rēķinu.
   7. Pasūtītājs, pieņemot Preces, ir tiesīgs pārbaudīt Preču atbilstību Līguma noteikumiem, pasūtījumam, Preču rēķinam un pārbaudīt Preču kvalitāti. Ja Preces neatbilst visām prasībām, Pasūtītāja pārstāvis sagatavo Preču defektu aktu un nodod to Piegādātājam. Preču neatbilstības gadījumā Pasūtītājs ir tiesīgs nepieņemt un neapmaksāt Preces.
   8. Piegādātājs pieņem atpakaļ no Pasūtītāja Līgumam neatbilstošās Preces un veic to aizvietošanu ar atbilstošām Precēm trīs darbdienu laikā no Preču defektu akta sagatavošanas dienas par saviem līdzekļiem.
   9. Kontaktpersonas Līguma darbības laikā:
      1. no Pasūtītāja puses:\_\_\_\_\_\_\_\_\_\_\_\_, tālrunis:\_\_\_\_\_\_\_\_\_\_\_\_\_; elektroniskais pasts: \_\_\_\_\_\_\_\_\_\_\_\_\_\_\_\_\_
      2. no Piegādātāja puses: \_\_\_\_\_\_\_\_\_\_\_\_\_\_\_\_\_tālrunis:\_\_\_\_\_\_\_\_\_\_\_\_\_\_; mob. tālr.:\_\_\_\_\_\_\_\_\_\_\_\_\_\_\_, elektroniskais pasts: \_\_\_\_\_\_\_\_\_\_\_\_.
4. **Norēķinu kārtība**
   1. Apmaksa par Precēm tiek veikta *euro*, nepārsniedzot 1.pielikumā noteiktās Preču cenas un saskaņā ar Piegādātāja iesniegto Preču rēķinu, veicot pārskaitījumu uz Preču rēķinā norādīto bankas kontu 60 (sešdesmit) dienu laikā pēc Preču rēķina, kurš noformēts atbilstoši Līguma noteikumiem.
   2. Puses vienojas, ka Piegādātājs rēķinus un aktus par savstarpējo norēķinu salīdzināšanu iesniedz elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: [rekini@stradini.lv](mailto:rekini@stradini.lv).
   3. Par Preču apmaksas dienu uzskatāma diena, kad Pasūtītājs pārskaitījis naudu uz Preču rēķinā norādīto Piegādātāja bankas kontu, ko apliecina attiecīgais maksājuma uzdevums.
5. **Preču kvalitāte**
   1. Piegādātajām Precēm ir jāatbilst Latvijas Republikas spēkā esošajos normatīvajos aktos noteiktajām prasībām un pilnībā jāatbilst 1.pielikumā noteiktajām tehniskajām prasībām.
   2. Precēm jābūt piegādātām iepakojumā, kas nodrošina Preču saglabāšanu to pārvadāšanas un glabāšanas laikā, atbilstoši ražotāja noteiktām prasībām un spēkā esošiem normatīvajiem aktiem.
   3. Piegādātājs nodrošina Preču atbilstību (kvalitātes un citu rādītāju) tās ražotāja tehniskajai dokumentācijai, Latvijas Republikā noteiktajiem standartiem, šī Līguma noteikumiem un Latvijas Republikā spēkā esošajiem normatīvajiem aktiem.
6. **Līdzēju atbildība**
   1. Ja Piegādātājs neapmaina neatbilstošās Preces Līgumā noteiktajā termiņā, Piegādātājs atmaksā Pasūtītājam neatbilstošo Preču cenu un līgumsodu 10 % (desmit procenti) apmērā no neatbilstošo Preču cenas.
   2. Ja Piegādātājs neveic Preču piegādi Līgumā noteiktajā termiņā, Piegādātājs maksā Pasūtītājam līgumsodu 0,1 % (nulle komats viens procents) apmērā no savlaicīgi nepiegādātās Preču summas par katru nokavēto dienu, bet ne vairāk kā 10 % (desmit procenti) no nepiegādāto Preču summas.
   3. Ja Pasūtītājs neveic rēķina apmaksu Līgumā noteiktajā termiņā, Pasūtītājs maksā Piegādātājam līgumsodu 0,1% (nulle komats viens procents) apmērā no savlaicīgi neapmaksātās Preču rēķina summas par katru nokavēto dienu, bet ne vairāk kā 10 % (desmit procenti) no neapmaksātās Preču rēķina summas.
   4. Līgumā noteikto sankciju un līgumsoda apmaksa tiek veikta 30 (trīsdesmit) dienu laikā pēc attiecīgā Līdzēja rēķina par līgumsoda samaksu saņemšanas.
   5. Līgumsoda samaksa neatbrīvo Līdzējus no Līguma izpildes un Līdzēji var prasīt kā līgumsoda, tā arī Līguma noteikumu izpildīšanu.
   6. Līdzēji ir atbildīgi par to darbības/bezdarbības rezultātā otram Līdzējam nodarītajiem tiešajiem zaudējumiem.
7. **Nepārvarama vara**
   1. Līdzēji tiek atbrīvoti no atbildības par daļēju vai pilnīgu Līgumā noteikto saistību neizpildi, ja saistību izpilde nav iespējama nepārvaramas varas dēļ, kuras darbība ir sākusies pēc Līguma parakstīšanas un kuru Līdzēji nevarēja iepriekš paredzēt un novērst ar jebkādām saprātīgām darbībām. Pie šādiem apstākļiem pieder – valsts pārvaldes, pašvaldību institūciju pieņemtie lēmumi, kuri ierobežo vai izslēdz Līguma izpildes iespējas, tiesas pieņemtie lēmumi, masu nekārtības, banku bankroti, avārijas, dabas katastrofas (ugunsnelaime, plūdi utt., kas ir saitīti ar Līguma izpildes nodrošināšanu).
   2. Līdzējam, kurš atsaucas uz nepārvaramu varu, nekavējoties par to jāpaziņo otram Līdzējam, norādot kādā termiņā, pēc tā domām, ir paredzama Līdzēja saistību izpilde.
   3. Ja kādu no Līdzējiem neapmierina laika periods, par kuru tiek pagarināts saistību izpildes termiņš iepriekšējos punktos minētās nepārvaramās varas dēļ, katrs no Līdzējiem patur sev tiesības vienpusēji izbeigt Līgumu, par to nekavējoties rakstiski informējot otru Līdzēju.
8. **Līguma darbība**
   1. Līgums stājas spēkā ar Līguma abpusējas parakstīšanas dienu un ir spēkā līdz Līgumā noteikto Līdzēju saistību pilnīgai izpildei.
   2. Līguma darbības termiņš ir no Līguma spēkā stāšanās dienas līdz īsākajam no šādiem termiņiem:
      1. līdz Līguma 2.1.punktā noteiktās summas izlietojumam;
      2. 24 (divdesmit četri) mēneši no Līguma spēkā stāšanās dienas;
      3. Pusēm vienojoties ir tiesības pagarināt Līguma termiņu, ņemot vērā Publisko iepirkumu likumā noteikto maksimālo iepirkuma līguma termiņu.
   3. Līgums var tikt izbeigts pirms termiņa:
      1. Līdzējiem rakstiski vienojoties;
      2. pēc viena Līdzēja iniciatīvas, iepriekš par to rakstiski brīdinot otru Līdzēju ne vēlāk kā 30 (trīsdesmit) dienas iepriekš.
   4. Pasūtītājam ir tiesības nekavējoties vienpusēji izbeigt Līgumu, ja:
      1. Piegādātājs nepiegādā Preces ilgāk par 20 (divdesmit) dienām;
      2. Piegādātājs atkārtoti piegādā Līguma noteikumiem neatbilstošu Preci un tas ir fiksēts Līgumā noteiktajā kārtībā.
   5. Izbeidzot Līgumu pirms Līguma darbības termiņa beigām, Pasūtītājs samaksā Piegādātājam par atbilstoši Līguma noteikumiem piegādātajām Precēm.
9. **Strīdu risināšanas kārtība**
   1. Jebkuri no Līguma izrietoši strīdi, kas rodas starp Līdzējiem, tiek sākotnēji risināti savstarpēju sarunu ceļā.
   2. No Līguma izrietošās saistības ir apspriežamas atbilstoši Latvijas Republikas normatīvajiem aktiem.
   3. Ja 30 (trīsdesmit) dienu laikā strīdu nav iespējams atrisināt sarunu ceļā, tas tiek risināts Latvijas Republikas tiesā saskaņā ar spēkā esošajiem normatīvajiem aktiem.
   4. Jautājumi, kas nav atrunāti Līgumā, tiek apspriesti un risināti saskaņā ar Latvijas Republikas normatīvajiem aktiem.
10. **Citi noteikumi**
    1. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos, un šādā gadījumā Līdzējiem ir pienākums piemērot Līgumu saskaņā ar spēkā esošo normatīvo aktu prasībām.
    2. Ja kāds no Līdzējiem tiek reorganizēts, likvidēts utt., Līgums paliek spēkā un tā noteikumi ir saistoši Līdzēju saistību un tiesību pārņēmējam.
    3. Līdzēji nav tiesīgi pilnīgi vai daļēji nodot Līgumā noteiktās tiesības, pienākumus un saistības trešajām personām bez otra Līdzēja rakstiskas piekrišanas.
    4. Jebkuras izmaiņas un papildinājumi Līgumā tiek noformēti rakstveidā un kļūst par Līguma neatņemamu sastāvdaļu brīdī, kad to ir parakstījuši abi Līdzēji.
    5. Līgums ir sagatavots un parakstīts uz 32 (trīsdesmit divām) lapām, tajā skaitā pielikums uz 28 (divdesmit astoņām) lapām. Līgums ir sagatavots divos vienādos eksemplāros, katram Līdzējam pa vienam Līguma eksemplāram. Abiem Līguma eksemplāriem ir vienāds juridiskais spēks.
11. **Līdzēju rekvizīti un paraksti**

|  |  |
| --- | --- |
|  |  |
| |  |  | | --- | --- | | **Pasūtītājs:**  **VSIA „Paula Stradiņa**  **klīniskā universitātes slimnīca”** | **Piegādātājs:**  **SIA “Zemgus LB”** | | Reģ. Nr.: 40003457109  Juridiskā adrese: Pilsoņu iela 13,Rīga,LV-1002, Latvija  Tālrunis: +371 67069602  Banka: AS Swedbank  Bankas kods: HABALV22  Norēķinu konts  Nr.: LV74HABA0551027673367 | Reģ. Nr.: 40003516972  Juridiskā adrese: Brīvības gatve 401-1, Rīga  LV–1024, Latvija  Tālrunis: 67808608, 29438569  Banka: \_\_\_\_\_\_\_\_\_\_\_\_  Bankas kods:\_\_\_\_\_\_\_\_\_\_\_\_\_  Norēķinu konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes locekle I.Kreicberga | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes priekšsēdētājs E. Lasmanis | |  |